Lav et referat af nedenstående tekst:

Tekst:
Nordjyllands Politi oplever i øjeblikket, at en lang række borgere ringer ind for at oplyse dem om, at de har været udsat for svindelforsøg fra pengegriske svindlere. På dagens døgnrapport er de kommet med et udpluk af de henvendelser, som de har modtaget de seneste par dage. Fupmagerne forsøger sig med forskellige metoder og falske røverhistorier for at lokke penge ud af folks lommer. Falske opkald En ældre kvinde fra Lørslev ved Hjørring fik eksempelvis tirsdag et opkald fra en person, der udgav sig for at være bankmand. Manden i telefonen påstod, at der var foretaget uberettigede køb med kvindens Mastercard. Den ældre kvinde gennemskuede dog svindlen og udleverede ingen oplysninger til manden. Og hvis ikke det er bankmanden, der ringer eller skriver, så er det måske Region Nordjylland, PostNord eller Nordjyllands Politi. En ældre mand fra Gærum ved Frederikshavn fik nemlig onsdag en besked fra PostNord vedrørende en pakke, som han efter sigende skulle have bestilt fra udlandet. I mailen blev anmelderen bedt om at indbetale et beløb til Told. Problemet var bare, at borgeren fra Gærum aldrig havde bestilt en pakke fra udlandet, og politiets servicecenter vejledte manden om at slette mailen, da den var et forsøg på svindel. Være på vagt på de sociale medier Svindlen kan også foregå via sociale medier som Facebook. Det oplevede en kvinde fra Vestbjerg i tirsdags. Hun var via en lokal Facebook-gruppe for køb og salg blevet narret af en kvindelig bruger med et engelsk navn. Svindleren, der angiveligt var bosat i Stockholm, ville forære anmelderen en hundehvalp. Fupmageren havde nemlig ikke længere mulighed for at beholde hunden, fordi hun boede i et bofællesskab. Naboen brød sig desuden ikke om den. Det var i hvert sådan, historien lød. Anmelder nåede at betale 7500 kroner for fly og transportbur mod løfte om at få de fleste penge retur, men fattede mistanke om svindel, da hun også blev opkrævet 7000 kroner for certifikater og omregistrering. Nordjyllands Politis servicecenter vejledte kvinden fra Vestbjerg, så forholdet blev anmeldt. Grundet de mange hændelser har politiet udsendt flere gode råd til, hvordan man undgår at få misbrugt sine oplysninger. Desuden oplyser de, hvad man skal gøre, hvis man har fået misbrugt sine identitetsoplysninger.

Referat:
Politiet har modtaget mange anmeldelser de seneste dage.